b'\n_START_ARTICLE_\nNovaja Zemlja\n_START_PARAGRAPH_\nNovaja Zemlja (russisk: \xd0\x9d\xd0\xbe\xcc\x81\xd0\xb2\xd0\xb0\xd1\x8f \xd0\x97\xd0\xb5\xd0\xbc\xd0\xbb\xd1\x8f\xcc\x81, tr. Novaja Zemlja; dansk: ~ Nyt Land) er et arkipelag i Ishavet i det nordlige Rusland, og den er det nord\xc3\xb8stlige hj\xc3\xb8rne af Europa (se ogs\xc3\xa5 ekstreme geografiske steder i Europa). Arkipelaget administreres af Arkhangelsk oblast som Novaja Zemlja Distrikt. Indbyggertal: 2.716 (2002 folket\xc3\xa6lling). Areal 90.650\xc2\xa0km\xc2\xb2._NEWLINE_Novaja Zemlja best\xc3\xa5r af to separate st\xc3\xb8rre \xc3\xb8er delt af det smalle Matotjkinstr\xc3\xa6de, samt en del mindre \xc3\xb8er. De to hoved\xc3\xb8er er Severnyj (nordligst) og Juzjnyj (sydligst). Novaja Zemlja skiller Barentshavet fra Karahavet.'